stanford-oval/wikipedia huggingface dataset:
אופנה במדינות המערב בשנות ה-80 של המאה ה-20

תסרוקת המאלט הייתה פופולרית במיוחד במהלך העשור, בעיקר בקרב גברים רבים ממעמד הפועלים בעולם המערבי
האופנה במדינות המערב בשנות ה-80 של המאה ה-20 התאפיינה בשימת דגש על ביגוד יקר יחסית ושימוש באביזרי אופנה נלווים.
טרנדים בולטים בביגוד במהלך העשור כללו בין היתר כריות כתפיים, ז'קטים מג'ינס, מכנסי עור, מעילי טייסים, מכנסי ג'ינס מסוג "pleated acid-washed", חצאיות מיני, וחותלות (אשר הפכו לפריט אופנתי בקרב נשים בהשראת סרטי ריקוד כ"תהילה" ו"פלאשדנס").
מגמות אופנה בולטות נוספות במהלך העשור כוללות סרטי מצח, משקפי שמש לטייסים של חברת ריי באן (אשר הפכו לפריט אופנתי בהשראת הסרט "אהבה בשחקים"), ומשקפי שמש מסוג "Wayfarer" של חברת ריי באן (אשר הפכו לפריט אופנתי בהשראת הסרטים "שעשועים מסוכנים" ו"האחים בלוז"),.
מספר מדוגמניות האופנה המובילות בשנות ה-80 כללו בין היתר את ברוק שילדס, כריסטי ברינקלי, ג'יה קרנג'י, קים אלכסיס, קרול אלט, רנה סימונסן, אל מקפירסון, ופולינה פוריסקובה.
אופנת נשים בשנות השמונים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רפידות כתף, אשר הפכו פופולריות בין היתר על ידי לינדה אוונס באופרת הסבון "שושלת", נשארו פופולריות לכל אורך העשור.
לזמרות רבות כמו מדונה, וסינדי לאופר הייתה השפעה ניכרת על מגמות האופנה בקרב נשים במהלך העשור.
מכנסי ג'ינס שטופים בחומצה ומעילי הג'ינס הפכו פופולריים במיוחד בקרב נשים צעירות במהלך העשור. וכך גם עגילים גדלים ולרוב צבעוניים.
אופנת גברים בשנות השמונים > אופנת להקות הגל החדש

מתחילת שנות השמונים ועד אמצע שנות השמונים מספר להקות גל חדש השפיעו על סגנונות הלבוש של גברים ונשים. להקות הגל החדש התבלטו בסגנון אופנתי ייחודי, אם כי אקלקטי. דוגמאות בולטות הן התסרוקות של להקות A Flock of Seagulls וקג'גוגו, שיערה הצבעוני של סינדי לאופר ומשקפיו הצבעוניים של אלביס קוסטלו. אם בפאנק הדגש היה על בגדים שנראים בלויים, כדרך של הבעת מרד, הרי האופי המתוחכם והנסיוני של הגל החדש הביא למראות אחרים. להקת Talking Heads הייתה מופיעה פעמים רבות בווריאציות על חליפות וביגוד מחויט ודרך התנועעותן על הבמה הייתה מאופקת יותר. חברי להקת Devo חבשו כובעי פלסטיק אדומים שדמו לעציצים. אופנת שנות ה-80 השפיעה גם היא, והושפעה מהסגנון פורץ הדרך וחסר הגבולות שאפיין את להקות הגל החדש.
אופנת גברים בשנות השמונים > אופנת "מיאמי מחלק מוסר" ו"מגנום, בלש פרטי"

סדרות הטלוויזיה "מיאמי מחלק מוסר" ו"מגנום, בלש פרטי" תרמו לעלייה בפופולרית של הסגנון האופנתי של הדמויות הראשיות בסדרות אשר לבשו חולצות טריקו פשוטות מתחת לחליפות יקרות עם כתפיים רחבות, חולצות הוואי, וז'קטים אשר לרוב היו אפורים, חומים, או לבן.
אביזרים נלווים

המכירות של משקפי השמש לטייסים של חברת ריי באן קפצו ב-40% לאחר שהופיעו באופן בולט בסרט הפופולרי "אהבה בשחקים". גם משקפי השמש מסוג "Wayfarer" של חברת ריי באן הפכו לפריט אופנתי פופולרי לאחר שהופיעו באופן בולט בסרטים "שעשועים מסוכנים" ו"האחים בלוז".
תסרוקות בשנות השמונים > תסרוקות נשים

תסרוקות מקורזלות עם נפח הפכו פופולריים במיוחד במהלך העשור על ידי כוכבי קולנוע ומוזיקה, ובמיוחד בקרב בני נוער. תסרוקות אלה הפכו לאייקוניות באמצע שנות השמונים.
תסרוקות בשנות השמונים > תסרוקות גברים

מאמצע שנות השמונים ועד ראשית שנות ה-90 תסרוקת המאלט הייתה פופולרית בקרב גברים רבים ממעמד הפועלים. זאת בניגוד למראה השמרני יותר של אנשי מקצוע להם היה שיער קצר ומטופח.
תסרוקת פופולרית נוספת במהלך העשור הייתה תסרוקת הפרם.
פאות הלחיים שהיו פופולריות בשנות ה-60 וה -70 חדלו להיות אופנתיים במהלך העשור. זקנים חדלו להיות אופנתיים אך שפמים נשארו נפוצים בקרב גברים צווארון כחול.
גלריית תמונות

תמונות שמציגות מגמות בולטות באופנה במהלך העשור
צעירה אירופאית עם מקטורן ורפידות כתף, 1985
נערות איריות עם לבוש אופנתי, 1986.
מכנסי ג'ינס מסוג "pleated acid-washed" אשר היו פופולריים במיוחד במהלך העשור
שיער מסולסל ובעל נפח היה באופנה בקרב נשים בעולם המערבי במהלך העשור.
אגרות קודש (מנחם מנדל שניאורסון)

.
| --- | --- |

עמוד השער של חלקן הראשון של האגרות
 מידע כללי
 מאת:  הרב מנחם מנדל שניאורסון
 שפת המקור:  עברית, יידיש
 תורגם לשפות:  צרפתית
 סוגה:  ספרות תורנית
 הוצאה
 הוצאה:  קה"ת
 תאריך הוצאה:  החל מ-ה'תשמ"ז (1987)
 הוצאה בעברית
 תרגום:  רוב האגרות במקורן בעברית. אלו שביידיש ושפות נוספות תורגמו ויצאו לאור ב-4 כרכים: "אגרות קודש מתורגמות" כפר חב"ד, קה"ת
 סדרה
 סדרת ספרים:  ספרי הרב מנחם מנדל שניאורסון מחב"ד
 ספר קודם:  לקוטי שיחות
 הספר הבא:  תורת מנחם - התוועדויות
 מספר ספרים:  33
 קישורים חיצוניים
 מסת"ב:  מסת"ב 0-8266-5800-8
 היברובוקס:  קישורים לרוב הכרכים
אגרות קודש היא סדרת ספרים בת שלושים ושלושה כרכים ובהם מכתבים נבחרים מתוך מכתביו של האדמו"ר רבי מנחם מנדל שניאורסון מלובביץ', לאנשים פרטיים ולכלל. האיגרות עוסקות בנושאים מגוונים.
הסדרה עוסקת בקשת רחבה של נושאים, כגון דברי תורה ודיונים הלכתיים, הוראות בקשר לניהול מוסדות חב"ד, עצות בענייני פרנסה, בריאות ועבודת ה', הערות למחברי ספרים על ספריהם ועוד.
המכתבים שלוקטו הם רק מכתבים שיש בהם עניין לציבור, והם נדפסו תוך השמטת פרטים אישיים. נכון ל-2021 יצאו לאור איגרות מן השנים ה'תרפ"ה–ה'תשל"ח (1935–1978). חלק מן האגרות התורניות נדפס כהוספה לסדרת הספרים "לקוטי שיחות". עד לכרך ל"ג פורסמו 12,661 מכתבים ומענות.
הדפסת האגרות

בשנת תשמ"ז, לאחר שסיים הספרן הרב שלום דובער לוין לערוך ולהדפיס את האגרות של ששת אדמו"רי חב"ד, הורה לו הרבי להכין לדפוס את מכתביו שלו. הוא השתמש במכתבים שמסר לו הרבי, בהעתקי מכתבים שנשמרו בארכיון המזכירות, באוסף ה"ועד להפצת שיחות" ובמכתבים שמסרו לו נמענים ואספנים. הכרך הראשון יצא לאור בי"א בניסן באותה שנה. המכתבים נדפסו בסדר כרונלוגי.
בחלק מהכרכים הוסיף העורך בתחילת הספר מבוא ובו סקירה על תוכן המכתבים. מן המכתבים הושמטו שמות וחלקים העלולים לפגוע בצנעת הפרט. הם הוגהו מטעויות דפוס ולחלקם צורפו הערות, כגון זיהוי הנמען על ידי העורכים. בסוף כל כרך ישנם מפתחות. כרך כ"א כולל השלמות - אגרות שלא הודפסו בכרכים הקודמים משום שלא היו אז בידי העורך.
רוב הכרכים נערכו על ידי הרב שלום דובער לוין, כרכים כ"ב-כ"ג נערכו על ידי הרב שלום יעקב חזן, כרכים כ"ה-כ"ז נערכו על ידי הרב ישראל שמעון קלמנסון והרב צבי הירש נוטיק.
על האגרות וסגנונן

מכתביו של הרבי מתחלקים לכמה סוגים. בהם:
מכתבים לאנשים פרטיים - אלו מהווים את רובה הגדול של הסדרה. מכתבים אלו מכילים מענות לשאלות, בקשות והתייעצויות שנכתבו לרבי (בחלק מהמכתבים, תוך השמטת פרטים מזהים), מכתבי עידוד, עצות ועוד. מכתבים אלו נושאים פן אישי, אך יש בהם תכנים המהווים הוראה לרבים.
מכתבים תורניים - שנשלחו לרבנים, ראשי ישיבות ואישים תורניים, חלקם כמענה לשאלותיהם, ולעיתים כרצף של התכתבות תורנית. כמו כן נהג לכתוב הערות לספרים שנשלחו אליו על ידי מחברים.
פניות לרבנים ולאישי ציבור - מכתבים שיוזם הרבי ובהם הוא מנסה לעורר לפעולה בנושאי יהדות אקטואליים (כגון: נסיעת אוניות ישראליות בשבת, תיקון חוק "מיהו יהודי", "שלמות הארץ", עשרת המבצעים ועוד).
מכתבים כלליים - לפני חגים ומועדים כמו יום סגולה חסידי, נהג הרבי לכתוב "מכתב-כללי" הממוען לכל יהודי. במכתבים אלו עמד הרבי על נקודה כללית הנוגעת למועד הקרב, מבארה בדרכו ומסיק ממנה הוראות למעשה וחיזוק בעבודת ה'. מכתבים אלו תורגמו בשעתם לשפות נוספות ופורסמו בעיתונות. מכתבים אלה נדפסו גם בספר "אגרות מלך", המאסף את אגרות הרבי לכלל הציבור).
אגרות ברכה - מכתבים ששלח הרבי לחסידיו וליהודים בעולם כברכה לאירועים משמחים - היריון, לידה, יום הולדת, יום הולדת גיל שלש, בר-מצווה, חתונה, וכדומה. מכתבים אלו נשאו תוכן וניסוח קבוע ומשום כך מופיעים בסדרת ה"אגרות קודש" רק דוגמאות מכל נוסח ומכתבים מיוחדים בהם נוסף איחול מיוחד או הערת שוליים לנשוא המכתב.
תוכן כרכי האגרות

כרך א' - אגרות מהשנים תרפ"ח-תש"ד
כרך ב' - אגרות מהשנים תש"ה-תש"ח
כרך ג' - אגרות מהשנים תש"ט-תש"י
כרך ד' - אגרות משנת תשי"א
כרכים ה'-ו' - אגרות משנת תשי"ב
כרך ז' - אגרות משנת תשי"ג
כרכים ח'-ט' - אגרות משנת תשי"ד
כרכים י'-י"א - אגרות משנת תשט"ו
כרכים י"ב-י"ג - אגרות משנת תשט"ז
כרכים י"ד-ט"ו - אגרות משנת תשי"ז
כרכים ט"ז-י"ז - אגרות משנת תשי"ח
כרך י"ח - אגרות משנת תשי"ט
כרך י"ט - אגרות משנת תש"כ
כרך כ' - אגרות משנת תשכ"א, מפתח עניינים לכרכים א' - כ'
כרך כ"א - השלמה לכרכים א-כ
כרך כ"ב - אגרות מהשנים תשכ"ב-תשכ"ג
כרך כ"ג - אגרות מהשנים תשכ"ד-תשכ"ה
כרך כ"ד - אגרות מהשנים תשכ"ו-תשכ"ז
כרך כ"ה - אגרות משנת תשכ"ח
כרך כ"ו - אגרות מהשנים תשכ"ט-תש"ל
כרך כ"ז - אגרות מהשנים תשל"א-תשל"ב
כרך כ"ח - אגרות משנת תשל"ג
כרך כ"ט - אגרות משנת תשל"ד
כרך ל' - אגרות משנת תשל"ה
כרך ל"א - אגרות משנת תשל"ו
כרך ל"ב - אגרות משנת תשל"ז
כרך ל"ג - אגרות משנת תשל"ח
רוב המכתבים בסדרה נכתבו בעברית. אחרים נכתבו ונדפסו ביידיש. מהמכתבים ביידיש תורגמו לעברית ויצאו לאור ארבעה כרכים בשם "אגרות קודש מתורגמות": חלק א' - מכרכים א'-ו', חלק ב' - מכרכים ז'-ט"ו, חלק ג' - מכרכים ט"ז-כ"ג, חלק ד' מכרכים כ"ד-ל'. החל מכרך לא מתורגמות האגרות ביידיש בסדרה המקורית עצמה. תרגום של חלק מהמכתבים לרוסית הופיע בשני כרכים המכתב המקורי בעברית והתרגום לרוסית. יצאו לאור במשך השנים ספרי ליקוט רבים מתוך האגרות קודש.
מהדורה מקבילה
האגרות משנת תשכ"ו ואילך, יוצאות לאור בסדרה מקבילה הנערכת על ידי הרב שלום יעקב חזן, המזוהה עם הזרם המשיחיסטי. נכון ל־2024, יצאו לאור הכרכים כ"ד–ל"ח, ובהם החלוקה היא שונה:
כרך כ"ד - אגרות השנים תשכ"ו-תשכ"ז
כרך כ"ה - אגרות משנת תשכ"ח-תשכ"ט
כרך כ"ו - אגרות מהשנים תש"ל-תשל"א
כרך כ"ז - אגרות מהשנים תשל"ב-תשל"ג
כרך כ"ח - אגרות מהשנים תשל"ד-תשל"ה
כרך כ"ט - אגרות מהשנים תשל"ו-תשל"ז
כרך ל' - אגרות משנת תשל"ח
כרך ל"א - אגרות משנת תשל"ט
כרך ל"ב - אגרות משנת תש"מ
כרך ל"ג - אגרות משנת תשמ"א
כרך ל"ד - אגרות משנת תשמ"ב
כרך ל"ה - אגרות משנת תשמ"ג
כרך ל"ו - אגרות משנת תשד"מ
כרך לז - אגרות משנת תשמ"ה
כרך לח - אגרות משנת תשמ"ו
אגרות קודש באנגלית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כאמור, האגרות בסדרת הספרים "אגרות קודש" נכתבו בעברית או ביידיש או ברוסית. כן נכתבו מכתבים רבים באנגלית לאלו שפנו אל הרבי בשפה זו. רובם של מכתבים אלו הכתיב הרבי למזכירו ד"ר ניסן מינדל שכתב אותם בשעת מעשה בקצרנות, ולאחר מכן הדפיס אותם במכונת כתיבה בעותק כפול. הרבי הגיה ותיקן את המכתב המודפס וכך הוא נשלח ליעדו. העתקי המכתבים ("העתק המזכירות") נשארו בארכיונו של ד"ר מינדל ומעזבונו נדפס חלק גדול מהמכתבים בסדרת ספרים בת 13 חלקים ערוכה לפי נושאים.
בשנים 2000–2015 פרסם השבועון "כפר חב"ד", כמעט כל שבוע, מכתבים אחדים בתרגום ללשון הקודש. אוסף מהם החל להופיע בסדרת ספרים בשם "מורה לדור נבוך". נכון ל-2019 הופיעו בסדרה זו שלושה ספרים. בניגוד לסדרה העברית, סדרה זו אינה מופיעה בסדר כרונולוגי אלא על פי נושאים: דת ומדינה, נישואין, מוסדות, אישים ועוד.
כתיבה לרבי וקבלת תשובות באמצעות "אגרות קודש"

לאחר פטירתו של הרבי התפתח בחסידות חב"ד (בעיקר בקרב הזרם המשיחיסטי) מנהג לכתוב מכתבים לרבי ולהניחם בכרכי ה"אגרות קודש" כדי לקבל ממנו עצה או ברכה או למסור דו"ח. הנוהגים כך כותבים בקשה או שאלה על דף. הם נוטלים ידיים קודם הכתיבה ומקבלים החלטה להוסיף בלימוד תורה או בקיום מצוות ומוסיפים בצדקה. המכתב נכתב על נייר חלק וכותבים את השם העברי ואת שם האם של הנזכרים במכתב. לאחר מכן הם מכניסים אותו למקום אקראי בספר.
המנהג עורר פולמוס בתוך חב"ד ומחוץ לה. חסידים המצדדים במנהג מביאים כמקור את הצעת הרבי ביחס לקודמו, להניח מכתב בין דפי אחד מספריו ולשלוח אותו אל קברו. הם מצטטים גם את דברי הרבי: "וכידוע המנהג דכמה וכמה מישראל, הן גדולי ישראל, והן אנשים פשוטים וכן נשים - שלפני עשיית פעולה מסוימת פותחים ספר קדוש, ומסתכלים במקום שנפתח הספר ועל פי זה החליטו בנוגע לפועל"; וכן את דברי רבי שלום דובער שניאורסון: "אם קורה משהו אצל יהודי, בכוחו של כל אחד לפתוח את ספר התניא ולומר: רבי, עזרו לי!". המתנגדים למנהג טוענים בתגובה שדברים אלו אמורים על כל אחד מספריו, ורק בזמנים ובמקומות שבהם לא הייתה גישה אל האוהל או אל הרבי עצמו; וגם אז אין מקור לכך שמתקבל מענה בין דפי הספר.
המתנגדים למנהג בקרב החסידים מציינים שהרבי השאיר בשנותיו האחרונות הנחיות מפורטות להכרעת ספקות ושאלות, כגון התייעצות עם רבנים, התייעצות עם שני רופאים ו"רופא ידיד" במקרים רפואיים ועוד, וכן מציינים מכתב לחסיד אחר פטירת הריי"צ שבו כתב ש"אם יעמוד חזק בהתקשרותו אליו" וישלח השאלה לציון חותנו האמור, "הרבי ימצא את הדרך כיצד לענות לו". לדעתם יש לפעול לפי הוראותיו של הרבי ולא לחדש מנהגים חסרי מקור. כן הם מצטטים את דבריו של הרבי בעניין שימוש בספרים למטרת 'גורל': "מצד גודל הזהירות שצריכה להיות בספרי קודש - אולי כדאי להימנע מלהשתמש בספרי קודש, ופשיטא שלא בשביל בירור בענייני חול, ויעשו "גורל" בשאר אופנים". המצדדים במנהג טוענים בתגובה שאין זה 'גורל', אלא דרך לכתוב ולתקשר עם הרבי. לדבריהם, צדיקים הכניסו את עצמם לתוך תורתם, ולכן כאשר מכניסים מכתב או בקשה לספרו של צדיק - הרי זה כאילו נמסר המכתב לידיו.
היו רבנים מחוץ לחב"ד שכתבו כי היא מנוגדת לדרכה של תורה או שאין בדבר תועלת ויש לבדוק את הדברים לגופו של עניין (כגון במקרה של שידוך יש לבדוק אם בני הזוג מתאימים, ובמקרה שלא - אין טעם בשימוש ב"אגרות"). עם זאת, הרב מאיר מאזוז כתב שניתן לעשות זאת משום שיש בכך כדי להרגיע, כל עוד הכוונה היא להתפלל להקב"ה שישלח את תשובתו דרך הספר, ולטענת אחד מחסידי חב"ד, הרב מרדכי אליהו הורה לו למסור לאדם אחר את המסר שהופיע באגרות הקודש בעת פתיחת הספר.
לקריאה נוספת

מגזין תחיינו בהוצאת "ועד תלמידי התמימים העולמי", גיליון 8, עמ' 50–70 - על אודות סדרת ה"אגרות קודש"
במענה למכתביו - מוסף שבועון בית משיח, ג' בתמוז תשע"ז
ניו יורק מטס

הניו יורק מטס (באנגלית: New York Mets) היא קבוצת בייסבול מליגת ה-MLB, הממוקמת בעיר ניו יורק. הקבוצה משחקת בבית המזרחי של הנשיונל ליג.
היסטוריה

ב-1957 עזבו שתי קבוצות בייסבול הברוקלין דודג'רס והניו יורק ג'איינטס את העיר ועברו לחוף המערבי של ארצות הברית. צעד זה השאיר את העיר ניו יורק ללא קבוצה בנאשיונל ליג (הניו יורק יאנקיז משחקים באמריקן ליג).
לאחר ניסיון להעביר קבוצות מערים אחרות לשחק בניו יורק, הוחלט להקים קבוצה חדשה, שהחלה לשחק ב-1962. לאחר מספר שנים גרועות, בהן שברה הקבוצה את שיא ההפסדים בעונה (120 הפסדים ב-1962, שיא שנשבר רק בשנת 2024 על ידי השיקגו וייט סוקס), הפתיעה הקבוצה וזכתה באליפות (ה-World Series) בשנת 1969. הקבוצה כונתה "The Amazin's" - "המדהימים", כינוי שדבק בה עד היום, עוד מעונתה הראשונה, אם כי בתחילה היה כינוי זה ציני ורק לאחר הזכייה באליפות, הכינוי הגשים את עצמו.
ב-1986 זכו שוב המטס באליפות לאחר ניצחון על הבוסטון רד סוקס בסדרת הגמר. מסדרה זו זכור בעיקר סופו של המשחק השישי, בו היו הרד סוקס במרחק של פסילה אחת מהזכייה באליפות, אך המטס ניצחו בשל טעות של ביל באקנר מבוסטון שהכדור חלף בין רגליו ליד הבסיס הראשון, והשוו את הסדרה, בדרך לזכייה באליפות.
המטס זכו באליפות הנשיונל ליג שלוש פעמים נוספות, אך הפסידו בסדרת הגמר: ב-1973 לאוקלנד אתלטיקס, ב-2000 ליריבתם העירונית, הניו יורק יאנקיז, בדרבי המכונה "Subway Series" וב-2015 לקנזס סיטי רויאלס.
לאחר הופעת הקבוצה בסדרת הגמר בשנת 2000, חלה נסיגה ביכולת הקבוצה, שלא עלתה לפלייאוף עד שנת 2006, בה הייתה רחוקה משחק אחד מעלייה לסדרת הגמר. בעונת 2007 הייתה המטס לקבוצה הראשונה בהיסטוריה שאיבדה יתרון מבטיח של 7 משחקים, 17 משחקים לפני תום העונה הרגילה, ולא העפילה לפלייאוף. התמוטטות זו חזרה בשנת 2008, שגם בה איבדו המטס את המקום הראשון בשלהי ספטמבר ולא עלו לפלייאוף.
ב-1 ביוני 2012, במהלך העונה ה-51 בתולדות המטס זרק יוהאן סנטנה את ה"נו היטר" (No Hitter) הראשון בתולדות הקבוצה.
בספטמבר 2020 נרכשה על ידי מנהל קרן הון, סטיב כהן במחיר של 2.9 מיליארד דולר.
במרץ 2021 הכריזה הקבוצה שמותג במבה של חברת אסם, והיא הייתה נותנת החסות לעונת 2021.
בעונת 2024, העפילו המטס לפלייאוף, לאחר ניצחון על האטלנטה ברייבס ביום האחרון של הליגה הסדירה. במשחקי הפלייאוף הביסה את מילווקי ברוארס ואת פילדלפיה פיליז והבטיחה את הופעתה בסדרת הגמר של הליגה לאומית מול לוס אנג'לס דודג'רס. בסדרת הגמר הפסידו לדודג'רס בתוצאה 2-4.
היסטוריה > שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 14 | גיל הודג'ס | בסיס ראשון / מנג'ר | 1962–1963, 1968–1971 | 1973 |
| 16 | דווייט גודן | מגיש | 1984-1994 | 2024 |
| 17 | קית' הרננדז | בסיס ראשון | 1983-1989 | 2022 |
| 18 | דריל סטרוברי | השדה החיצון | 1983-1990 | 1973 |
| 24 | וילי מייז | השדה החיצון | 1972–1973 | 2022 |
| 31 | מייק פיאצה | תופס | 1998–2005 | 2016 |
| 36 | ג'רי קוזמן | מגיש | 1967–1978 | 2021 |
| 37 | קייסי סטנגל | מנג'ר | 1962–1965 | 1965 |
| 41 | טום סיבר | מגיש | 1967–1977, 1983 | 1988 |
| 42 | ג'קי רובינסון | בסיס שני |  | 1997 |
| SHEA | אצטדיון שיי | על שם וויליאם שיי, שתמך בהקמת הקבוצה |  | 2008 |
| מיקרופון | ראלף קיינר | שדרן |  | 2014 |
| מיקרופון | בוב מרפי | שדרן |  | 2023 |
↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.
אצטדיון

משנת 1964 ועד 2008 היה המגרש הביתי של המטס אצטדיון שיי, שנקרא על שם ויליאם (ביל) שיי, שעזר בהקמת הקבוצה. האצטדיון היה בפארק פלאשינג מדוז בקווינס. בשנת 2009 נפתח אצטדיון סיטי פילד, סמוך למיקומו של אצטדיון שיי שנהרס. האצטדיון נקרא על שם חברת סיטיגרופ, ששילמה 20 מיליון דולר עבור קריאת שם האצטדיון על שמה.
הערות שוליים

↑  Cardinals vs. Mets
↑  Deesha Thosar, Steve Cohen officially approved as owner of Mets; Mayor de Blasio signs off on deal, New York Daily News, ‏2020-10-30 (באנגלית אמריקאית)
↑  https://twitter.com/mets/status/1377245169473490946, Twitter
↑  דוד רוזנטל‏, מה עושה התינוק של במבה באחת מקבוצות הבייסבול המפורסמות בעולם?, באתר וואלה, 2 באפריל 2021
↑  'Destiny was on us': Mets prevail in all-time classic to clinch WC berth, MLB.com (באנגלית)
↑  New York Mets Complete Historic Comeback in 2024 Season By Reaching NLCS, Fastball On SI, ‏2024-10-10 (באנגלית אמריקאית)
| קבוצות ליגת ה-MLB> הליגה הלאומית | קבוצות ליגת ה-MLB> הליגה הלאומית | קבוצות ליגת ה-MLB> הליגה הלאומית | קבוצות ליגת ה-MLB> הליגה האמריקאית | קבוצות ליגת ה-MLB> הליגה האמריקאית | קבוצות ליגת ה-MLB> הליגה האמריקאית |
| --- | --- | --- | --- | --- | --- |
| הבית המזרחי | הבית המרכזי | הבית המערבי | הבית המזרחי | הבית המרכזי | הבית המערבי |
| אטלנטה ברייבס | שיקגו קאבס | אריזונה דיאמונדבקס | בוסטון רד סוקס | שיקגו וייט סוקס | אוקלנד אתלטיקס |
| מיאמי מארלינס | סינסינטי רדס | קולורדו רוקיס | ניו יורק יאנקיז | קליבלנד אינדיאנס | סיאטל מארינרס |
| ניו יורק מטס | מילווקי ברוארס | לוס אנג'לס דודג'רס | טמפה ביי רייס | דטרויט טייגרס | טקסס ריינג'רס |
| פילדלפיה פיליז | פיטסבורג פיירטס | סן דייגו פאדרס | טורונטו בלו ג'ייז | קנזס סיטי רויאלס | לוס אנג'לס איינג'לס |
| וושינגטון נשיונאלס | סנט לואיס קרדינלס | סן פרנסיסקו ג'איינטס | בולטימור אוריולס | מינסוטה טווינס | יוסטון אסטרוס  |
| --- | --- |
בקרת זהויות :  NLI: 987007334991405171  LCCN: n81023111  VIAF: 134873843   WorldCat (עם VIAF): 134873843 
אצטדיון שיי, מגרש הבית של המטס, 1964-2008
גלישת גלים

גלישת גלים בצפון קליפורניה
גלישת גלים בהוואי
גלישת גלים היא ענף ספורט גלשן, הגולש עומד על גלשן, הנושא אותו על פני הגל.
היסטוריה

העדויות המוקדמות ביותר לגלישה הם באיים הפולינזים
היסטוריה > תחרויות הגלישה

ה-WSL הוא הארגון הבינלאומי לתחרויות גלישה. ארגון זה מפעיל מדי שנה מספר סבבי תחרות, ובכל סבב מספר תחרויות לרמות דירוג שונות, הן בקטגוריית גברים והן בנשים. הסבב בו מתחרים הגולשים בעלי הדירוג הגבוה ביותר הוא סבב ה-WCT – world championship tour. בסבב זה מתחרים מדי שנה 36 הגולשים הטובים ביותר מכל העולם. מדי שנה נערכות בסבב זה עשר תחרויות שמתקימות בכל אזורי העולם. לא כל גולש יכול להיכנס לסבב ה-WCT אלא רק גולש שסיים באחד מן המקומות הראשונים בסבב ה-WQS – world qualifying tour.
התחרויות מתבצעות בפורמט דומה לתחרויות בענפי ספורט כגון התעמלות מכשירים: הגולשים מדגימים את ביצועיהם בפרק זמן קצוב מראש וצוות שופטים מחלק להם ציונים על פי מספר כללים וקריטריונים.
בכל אזור בו הספורט קיים ישנן מסגרות מקומיות (אזוריות וארציות) וטובי הגולשים מהמסגרות הללו יכולים להשתתף, בהימצא מקור שיממן זאת עבורם, בסבבי התחרות בינלאומיים. מקורות המימון לפעילויות כאלו הם רובם ככולם חברות של מותגי גלישה (ציוד ואופנה).
יש הטוענים[דרושה הבהרה] כי גלישה תחרותית סותרת במהותה את חוויית הגלישה המקורית, מכיוון שהיא מכניסה ממדים של יעילות, תכנון והספק לספורט שבבסיסו אמור להיות חופשי, אינטואיטיבי ורגוע ככל האפשר. מצדדת בטענה זו העובדה שאת קטעי הגלישה המרהיבים ביותר לרוב ניתן למצוא במקצים של גלישה חופשית.
היסטוריה > תחרות באולימפיאדה

באולימפיאדת טוקיו שנערכה ב-2021 התווסף ענף גלישת הגלים לענפי התחרות.
אתרי גלישה מפורסמים בעולם

בלס ביץ', ויקטוריה, אוסטרליה
בנזאי פייפליין, הוואי
מייבריקס, קליפורניה, ארצות הברית
פורטו אסקונדידו, זיקטלה, מקסיקו
נזרה, פורטוגל
אריסיירה, פורטוגל
כמה מקומות מפורסמים במרכז אמריקה לגלישת גלים, בהם הגלים נחשבים גדולים מאוד או ארוכים מאוד הם: קוסטה ריקה, פאבונס – עיירה שבה נמצא הגל השני הארוך בעולם. פנמה, סנטה קטלינה – מקום שידוע בקרב הגולשים שבו צורת הסלעים בתוך המים (ריף = Reef) יוצרת גל מושלם לגלישה. פנמה, פלאיה ונאו – חוף בצד האוקיינוס הפסיפי שהגלים שם מאוד טובים לגלישה ונערכות שם הרבה תחרויות, גואטמלה ואל פרדון.
סוגי גלשנים

גלישת הגלים מתבצעת באמצעות גלשני גלים ייעודיים אשר מחולקים למספר קטגוריות:
גלשנים קלאסיים (Short-Board) – הסוג הנפוץ ביותר. גלשן קטן בעל יכולת תמרון גבוהה.
גלשני פאן (Fun-Board) – בעלי יותר נפח וציפה ולפיכך קלים לגלישה ומתאימים לשלבי הלימוד המוקדמים.
גלשנים ארוכים (Long-Board) – בשל גודלם, קשים יותר לתמרון. מאידך, כושר הציפה הגבוה של גלשנים אלו מעמיד לרשות הגולש מגוון רחב יותר של אפשרויות.
גלשני גאן (Gun) – אלו גלשנים המיועדים לגלים גבוהים החל מארבעה מטרים. גלשנים אלו ארוכים (פחות מה long-bord) יחסית צרים ומחודדים בקצוות. זאת על-מנת לאפשר יציבות מחד, אך חוסר בתמרון כמו בגלשן הקלאסי מאידך.
גלשני סופטבורד (Soft-Board) – אלו גלשנים המיועדים לגולשים בשלבי לימוד מוקדמים, בעלי יותר נפח וציפה מהפאן, הגלשן מצופה בשכבת ספוג וממולא בקלקר, ולכן הוא רך, ומשם השם סופטבורד, אשר בפירוש לעברית נוצר השם גלשן רך.
גלשני פיש(Fish-board)-גלשן קטן עם הרבה נפח בעל יכולת תמרון גבוהה, גלשן זה מתאים לגלים נמוכים.
טכניקות המשמשות בגלישת גלים

צלילת ברווז, הידועה כ"דאק דייב" (Duck Dive) היא טכניקה שמטרתה לעזור לגולש לעבור דרך גל מבלי להיסחף איתו בחזרה אל החוף. בטכניקה זו הגולש, כמו ברווז, צולל מתחת לגל עם הגלשן, ועולה מצידו השני של הגל לאחר שהגל עבר אותו. הטכניקה משמשת בעיקר בגלים סוערים וחזקים. ככל שהגלשן קל וקטן יותר כך קל יותר להשקיע אותו מתחת לגל ולבצע צלילת ברווז.
"גופי" (Goofy Foot) – עמידה על הגלשן כאשר הרגל הקדמית זו הרגל הימנית והרגל האחורית זו הרגל השמאלית. עמידה זו נקראת כך בגלל סרטון של וולט דיסני שבו כל חבורתו של מיקי מאוס נוסעים להוואי וגופי מאוד רוצה ללמוד לגלוש, לאחר ניסיונות רבים הוא מצליח לעמוד על הגלשן כאשר רגל ימין שלו קדימה.
"רגולר" (Regular Foot) – עמידה על הגלשן כאשר הרגל הקדמית זו הרגל השמאלית והרגל האחורית זו הרגל הימנית. סוג זה של עמידה הוא הסוג הנפוץ ולכן הוא נקרא "רגולר".
"פינה" – השלב הבסיסי ביותר בגלישה. לאחר שהגולש הבין את טכניקת העמידה על הגלשן השלב הבא הוא לתפוס פינה, כלומר לקחת את הגל שהגלשן מכוון לכיוון השבירה של הגל ולא לכיוון החוף. טכניקה זו היא הבסיס למעשה של רוב תרגילי הגלישה.
"צינור" (Tube) – מצב שבו הגולש רוכב על ה"קיר" של הגל בכיפוף/עמידה, כשהגל נשבר מעל הגולש ולמעשה כולא את הגולש בתוכו מה שנראה מהצד כאילו הגולש בתוך שרוול/צינור. לתפוס צינור מצריך טכניקת גלישה גבוהה ושליטה טובה בגלשן, שכן המהירות הגבוהה והשבירה מצריכה תמרון גבוה ומדויק בתוך שטח קטן בתוך בטן הגל. לרוב שהגולש בתוך צינור הוא יניח את ידו בתוך המים אשר תעזור לו לנווט בתוך הצינור. בתחרויות גלישה לצלוח צינור מעניק את הניקוד הגבוה ביותר.
"Airial" – תרגיל שבו משתמש הגולש בנק' שבירה בגל לשמש לו כמקפצה ולקפוץ לאוויר עם הגלשן תוך כדי שהוא עומד עליו. תרגיל מסוג זה מצריך טכניקה גבוהה מהגולש ולרוב נלמד בשלבים מתקדמים יותר בגלישה.
גלישת גלים בישראל

הים המתאים ביותר לגלישה בישראל הוא הים התיכון לאחר סערות, כאשר אין רוח והגלים עולים באופן מסודר. מצב זה נקרא בשפה המשותפת לגולשים מסביב לעולם, "Swell". מכיוון שחופי ישראל הם בשולי הים התיכון ולא באחד האוקיינוסים, הגלים בישראל הם קטנים ביחס לגלים עליהם מקובל לגלוש בעולם.
כמו כן, הרוח היא זו שיוצרת את הגלים ונותנת להם את צורתם. הרוח הטובה ביותר בישראל ליצירת גלים היא רוח דרומית-מערבית או מערבית. רוח זו היא רוח מסוג "On-shore", שבאה מהים לכיוון החוף ומייצרת גלים.